Faida za kilimo

UMUHIMU WA KILIMO NCHINI 
Kilimo ni uzalishaji wa mazao kwenye mashamba. Kilimo kina maana pana inayojumuisha mifumo ya upanzi wa mimea, ufugaji wa wanyama na uvuvi wa samaki. Mara nyingi, kilimo cha mimea kinaenda sambamba na ufugaji wawanyama. 
Watu hupanda mimea na kuitunza hadi wakati wa kuvuna. Huu ndio mchakato wa kuzalisha chakula binadamu na pia wanyama. Mavuno haya pia ndiyo mali ghafi inayotumiwa kuunda bidhaa mbali mbali.
Sekta hii ya kilimo ni mojawapo wa sekta ambazo huinua uchumi wa nchi kwa kiasi kikubwa sana. Ushuru unaotozwa bidhaa zinazotokana na kilimo husaidia kuimarisha uchumi wa taifa letu.